Diari Oficial de la Generalitat Valenciana


Sumari del DOGV 3671, del 21-01-2000 (2000/395)

ORDRE de 18 de gener de 2000, de la Conselleria de Benestar Social, per la qual s'amplia el termini habilitat per a la sol·licitud d'ajudes destinades a l'atenció i prevenció de les drogodependències i altres trastorns addictius, durant l'exercici 2000, convocades mitjançant l'Ordre de la Conselleria de Benestar Social de 16 de desembre de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/395


Data del document
:   18-01-2000

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * toxicomania
    * servei social

ORDRE de 18 de gener de 2000, de la Conselleria de Benestar Social, per la qual s'amplia el termini habilitat per a la sol·licitud d'ajudes destinades a l'atenció i prevenció de les drogodependències i altres trastorns addictius, durant l'exercici 2000, convocades mitjançant l'Ordre de la Conselleria de Benestar Social de 16 de desembre de 1999. [2000/F395]
  
El Diari Oficial de la Generalitat Valenciana del passat 28 de desembre de 1999 inseria la publicació de l'Ordre de 16 de desembre de 1999, de la Conselleria de Benestar Social, per la qual s'estableixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici de 2000.
  
Atés que el termini de 20 dies naturals habilitat per a la presentació de sol·licituds podria resultar escàs, ateses les dates en què ens trobem i la documentació que cal presentar, s'estima convenient portar a terme una ampliació del termini inicialment establit a fi de facilitar la concurrència a la convocatòria del major nombre possible d'entitats.
  
Així doncs, en virtut de tot el que antecedeix i fent ús de les atribucions concedides per l'article 35 de la Llei 5/1983, de la Generalitat Valenciana, de 30 de desembre, a proposta de la Direcció General de Drogodependències,
  
ORDENE
  
Article únic
  
S'amplia fins al dia 24 de febrer de 2000 el termini de presentació de sol·licituds d'ajudes destinades a l'atenció i prevenció de les drogodependències i altres addiccions en l'exercici 2000, portada a terme mitjançant l'Ordre d'aquesta Conselleria de Benestar Social de 16 de desembre de 1999. (DOGV número 3.396, de 28 de desembre de 1999).
  
Disposicions finals
  
Primera
  
S'autoritza la Direcció General de Drogodependències perquè, en l'àmbit de les seues competències, adopte les mesures necessàries per al desenvolupament i l'execució d'aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre podrà interposar-se un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana. Potestativament, podrà interposar-se un recurs de reposició davant de la consellera de Benestar Social en el termini d'un mes a partir l'endemà de la publicació esmentada.
  
València, 18 de gener de 2000
  
La consellera de Benestar Social,
  
CARMEN MAS RUBIO